Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Siis LoveIsrael.org.
Baruch, ole hyvä.
Jos minulta kysyttäisiin, mikä on Raamatun tärkein luku -
lopunaikojen tapahtumiin valmistautumisen kannalta, -
vastaisin: Danielin luku 8.
Siksi olen todella innoissani siitä, että nyt tässä jaksossa -
alamme paneutua Danielin kirjan lukuun 8.
Otapa siis esiin Raamattusi ja avaa Danielin kirjan luku 8.
Selitän yhden asian, ennen kuin alamme tutkia lukua 8.
Liian usein ihmiset eivät huomaa hermeneuttisia osoittimia.
Mitä ne ovat? 'Hermeneutiikka' on hieno sana.
Se tarkoittaa menetelmiä, sääntöjä ja lakeja, -
joilla Jumalan Sanaa voidaan jaotella oikealla tavalla.
Nämä menetelmät auttavat meitä päätymään Raamatun totuuksiin.
Kun tutkimme Danielia, ei vain lukua 8, -
vaan myös monia muita kohtia Danielin kirjassa, -
Daniel kertoo, että hänen näkynsä, se, mitä hän näki, hänen unensa -
kaikki liittyvät lopunaikoihin.
Tarkoittaako se, etteivät asiat voi tapahtua -
jo aiemmin jossain muodossa, ja toistua sitten viimeisinä aikoina?
Sehän voisi auttaa ymmärtämään, mitä tulee tapahtumaan.
Usein näemme profeetallista toistoa.
Näemme jonkin asian tapahtuvan, ja se tapahtuu uudelleen lopunaikoina.
Toimintatapa, esimerkki, kaavio meille, -
jotta meillä olisi käsitys siitä, mitä tuleman pitää, -
koska olemme tutkineet, mitä on ollut.
Jos haluaa tutkia Danielin lukua 8 oikealla tavalla, -
tulee käyttää näitä raamatuntulkinnan lakeja -
ja eksegeettisiä menetelmiä. Mikä on eksegeesi?
'Egsekeesi' tulee kreikan sanasta, joka tarkoittaa: 'selventää', -
varmistaa johtamalla tietoa tekstistä.
Ei laittaa tekstiin omia ajatuksia, -
vaan antaa tekstin puhua meille käyttämällä oikeanlaisia sääntöjä.
Aloitetaan Danielin kirjan luku 8.
Luvussa 8 tapahtuu muutos.
Olemme tutkineet Danielin luvusta 2 eteenpäin.
Luvut 2:sta 7:ään ovat enimmäkseen arameaksi.
Mutta nyt palataan takaisin hepreaan.
Osa rabbeista nostaa esiin, että kun tulemme lukuun 8, -
puhumme uudelleen alkamisesta, -
palaamisesta Jumalan tarkoitusten alkuperään.
Heprean kieli ilmoitettiin Jumalan kansalle muinaisina aikoina.
Nyt se otetaan uudelleen käyttöön Jumalan kansalle viimeisinä aikoina.
Danielin luku 8 jae 1: -
"Kuningas Belsassarin kolmantena hallitusvuotena".
Numero kolme tarkoittaa ilmoitusta, -
julki tuomista, jonkin dokumentointia.
Luvussa 8 tuodaan siis jotain julki.
"Kuningas Belsassarin kolmantena hallitusvuotena -
näin minä, Daniel, näyn, -
senjälkeen kuin minulla jo ennen oli ollut näky."
Daniel oli nähnyt muitakin näkyjä. Luvussa 8 -
hän saa uuden näyn.
Tämä näky ja sen kirjoitustapa tässä -
tuovat julki yhteyden, -
suhteen tämän nykyisen näyn -
ja Danielin aiempien näkyjen välillä.
Eli on olemassa yhteys luvun 7 -
ja siinä esitetyn näyn -
ja tämän nykyisen näyn välillä.
Ensimmäisissä jakeissa näkyy, -
että Daniel toistaa ilmaisuja -
"minä näin", "minä katselin".
Hän ilmaisee alkujakeissa viidesti, -
että hän näki tämän näyn.
Mikä on tämän toiston tarkoitus?
Sillä halutaan kertoa lukijalle, -
että Daniel katseli näkyä kunnolla.
Näky ei vilahtanut ohi nopeasti.
Hän pystyi tutkimaan, katselemaan -
ja kiinnittämään siihen tarkasti huomiota, -
sillä hän tunnisti, että näky on äärimmäisen tärkeä. Jae 2.
"Kun minä näyssä katselin, havaitsin minä..."
Huomaa toisto: 'Minä katselin' ja 'minä havaitsin'.
'Katsella' esiintyy tekstissä kahdesti erimuotoisena -
jakeen 2 alkupuoliskossa.
"[Havaitsin minä] olevani Suusanin [pääkaupungin] linnassa, -
Eelamin maakunnassa".
Tämä näky tuli siis Danielille pakkosiirtolaisuudessa.
Se on tärkeä totuus. Se kehystää profetiaa.
Se kertoo lukijalle, että profetialla on tarkoitus -
viedä pakkosiirtolaisuudessa elävä Jumalan kansa valtakuntaan.
Tietyssä mielessä koko ihmiskunta on pakkosiirtolaisuudessa.
Me tarvitsemme vapahdusta -
ja lopullista vapahdustyötä, Jumalan valtakunnan perustamista.
Vasta sitten voimme kokea täysimittaisen vapahduksen.
Nyt meillä on siitä vasta esimakua.
Jae 2: "Kun minä näyssä katselin, -
havaitsin minä olevani Suusanin linnassa, Eelamin maakunnassa; -
ja kun minä näyssä katselin..." Jälleen 'katselin', 'näin', 'havaitsin'.
"[J]a kun minä näyssä katselin, olin minä Uulai-joen rannalla."
Tässä on jotain hyvin merkittävää.
Muistanette, kun Jechazel eli Hesekiel -
näki näkynsä taivaasta, -
hänkin oli joen rannalla.
Samoin Uudessa testamentissa Apostolien teoissa Paavali -
oli kaupungissa, joka oli omistettu epäjumalanpalvonnalle.
Hänkin meni kaupungin ulkopuolelle joen rannalle, -
paikkaan, joka soveltui rukoilemiseen tai ylistämiseen.
Teksti siis kertoo, että Daniel, Hesekiel ja Paavali menivät joelle -
ylistämään, ja he kaikki saivat näkyjä Jumalalta -
ylistäessään Jumalaa. Siksi se on niin tärkeää.
Jumalan mielen mukainen, oikean- lainen ylistys johtaa ilmestykseen, -
ilmoitukseen, valaisuun ja tiedon antamiseen Jumalalta.
Vielä: -
"olin minä Uulai-joen rannalla."
Jae 3.
"Minä nostin silmäni". Tämä on heprean idiomi.
Se tarkoittaa rukoilemista. Hän oli joen rannalla. Hän ylisti Jumalaa ja rukoili.
"Minä nostin silmäni ja katsoin.
Ja katso [ja nyt seuraa näky], -
oinas seisoi päin jokea, -
ja sillä oli kaksi sarvea; -
ja sarvet olivat korkeat, ja toinen oli toista korkeampi; -
ja korkeampi puhkesi esiin myöhemmin."
Tämä on tärkeää, koska meille kerrotaan eläimestä.
Mitä opimme joitain viikkoja sitten? Eläin on valtakunta.
Täytyy ymmärtää eräs asia.
Tämä näky ja profetia, jota Daniel tässä saa, -
kertoo valtakunnasta. Sen ei pitäisi olla yllätys.
Luvussa 7 hän käsitteli neljää valtakuntaa.
Niistä viimeinen oli ainutlaatuinen.
Täytyy pysähtyä hetkeksi ja ymmärtää, mitä tässä on meneillään.
Danielille annetaan näky.
Tässä 8. luvussa hän saa kaksi näkyä, ja tämä on tärkeää, -
sillä ne käsittelevät kahta yhteen liittyvää mutta erillistä ajanjaksoa.
Miksi sanon niin?
On kaksi erillistä ajanjaksoa, -
mutta ne menevät päällekkäin tai kohtaavat yhdessä kohdassa.
Kerron pian, mikä tuo ajankohta on.
Haluan hetkeksi hypätä tähän liittyvään jakeeseen.
Se auttaa meitä ymmärtämään tätä profetiaa.
1. Tess. 5.
Siinä Paavali puhuu viimeisistä päivistä, lopunajoista.
Hän sanoo jakeessa 1. Tess. 5:1: "veljet".
Hän siis puhuu uskoville ja vain uskoville.
"Mutta aikakausista ja määrähetkistä -
ei teille, veljet, ole tarvis kirjoittaa".
Miksi Paavalin ei tarvitse kirjoittaa niistä?
Vastaus on, että profeetat ovat jo kertoneet ne.
Hänen ei tarvitse toistaa, mitä Raamatun teksti jo sanoo.
Mutta ilmaus "aikakaudet ja määrähetket" on hyvin tärkeä.
Valtaosa kristityistä raamatunselittäjistä sanoo, -
että hän puhuu lopunajoista kahdella eri käsitteellä. Se ei ole totta.
Kun Paavali sanoo, ettei heille tarvitse kirjoittaa -
aikakausista ja määrähetkistä, hän puhuu kahdesta eri ajanjaksosta.
Nämä kaksi ajanjaksoa vastaavat -
ensimmäistä ja toista näkyä.
Se on ratkaisevan tärkeä ymmärtää.
Jos tämä jää huomaamatta, emme saa kiinni katkelman koko totuudesta.
Paavali sanoo, että on aikakausia ja määrähetkiä, -
kaksi erillistä mutta toisiinsa liittyvää ajanjaksoa.
Niiden välillä on yhteys. Puhumme siitä myöhemmin.
Ne liittyvät lopunaikoihin -
kahdessa erillisessä ajanjaksossa, ja se on tärkeää.
Takaisin tekstiimme. Hän sanoo nähneensä oinaan.
Oinas teki jotain. Se seisoi joen rannalla.
Sillä oli korkeat sarvet, mutta korkein puhkesi esiin lopussa.
Kaksi sarvea edustavat -
kahta eri johtajaa tässä valtakunnassa.
Tai voisi sanoa myös: kaksi eri aikakautta tässä valtakunnassa.
Huomaa, mitä tekstissä sanotaan, kun jatkamme jakeesta 4: -
"Minä näin oinaan".
Mitä oinas teki? Teksti sanoo: "me nageach".
Ajattelepa hetki sonnia.
Kun vihainen sonni aikoo hyökätä, se venyttää niskaa ja kuopii maata.
Sitä tämä sana, 'me nageach', tarkoittaa.
Oinas valmistautuu hyökkäämään.
Mitä muuta näemme? Jae 4.
"Minä näin oinaan [valmistautumassa hyökkäykseen] -
länteen, pohjoiseen ja etelään päin, -
eikä yksikään eläin [valtakunta, kuningaskunta tai hallitus] -
kestänyt sen edessä, -
eikä kukaan voinut pelastaa sen vallasta."
Se tarkoittaa, että tämä valtakunta, oinas, -
liikkuu länttä, pohjoista ja etelää kohti.
Mitä siitä opimme? Opimme, että valtakunta tulee idän suunnalta.
Mistä päin idästä? Ymmärrä eräs periaate.
Kun puhutaan ilmansuunnista, tavallisesti lähtökohta on Jerusalem.
Tässä puhutaan idästä Jerusalemista katsoen.
Saamme tietää ensi viikolla, -
kun pääsemme jakeeseen Daniel 8:n loppupuolella, -
että tämä oinas on meedialaisten ja persialaisten kuningas.
Mutta meidän pitää olla huolellisia. Pysähdytään hetkeksi, -
sillä meidän pitää ymmärtää eräs periaate.
Pari viikkoa sitten mainitsin, -
että Ilm. 17 kertoo seitsemästä valtakunnasta, -
joista yllättäen viimeinen, seitsemäs, nousee vielä uudelleen.
Se on oleva viimeinen, antikristuksen valtakunta.
Tiedämme aika hyvin, mitä ne seitsemän valtakuntaa olivat.
Ensin Egypti, sitten Assyria.
Kolmas on Babylon, joka alkoi Danielin aikana.
Neljäs on meedialaiset ja persialaiset.
Viides on Kreikka ja kuudes Rooma.
Sitten on seitsemäs, viimeinen, mutta yllättäen vain hetken, -
ja sitten se herää uudelleen henkiin kahdeksanneksi.
Kun puhun näistä seitsemästä, -
joita ovat siis Egypti, Assyria, kolmas on Babylon, -
neljäs meedialaiset ja persialaiset, -
ne ovat Danielin järjestyksessä. Tahdon teidän ymmärtävän, -
että meedialaiset ja persialaiset ilmestyvät uudelleen, -
aivan kuten seitsemäs ilmestyy uudelleen.
Meedialaiset ja persialaiset ilmestyvät uudelleen.
Emme nyt puhu järjestyksestä, jonka aiemmin opimme: -
Egypti, Assyria, Babylon, meedialaiset ja persialaiset, Kreikka, Rooma -
ja sitten seitsemäs ja kahdeksas.
Kun puhumme meedialaisista ja persialaisista, -
kyse on samasta alueesta ja kansasta.
Se tulee nousemaan uudelleen, mutta ei tässä seitsemän järjestyksessä.
Tarkoituksena on se, että kun Messias puhuu lopunajoista, -
Hän puhuu synnytyskivuista.
Synnytyskivut johtuvat politiikasta, taloudesta ja yhteiskunnasta.
Niitä tulee, koska on sotia ja sanomia sodasta, -
tauteja, maanjäristyksiä, nälänhätää ja yleistä kaaosta.
Synnytyskivut tuovat epävakautta.
Täytyy oppia tämä.
Meedialaisten ja persialaisten valtakunta nousee lopunaikoina, -
ei osana mainitsemaamme luetteloa.
Se on oleva valtakunta, joka aloittaa synnytystuskat.
Se aiheuttaa epävakautta.
Kun puhumme meedilaisista ja persialaisista, -
keistä puhumme? Keitä he olisivat tänä päivänä?
Suurimmaksi osaksi puhuisimme Iranista.
Täytyy oppia tämä.
Kun katsoo tulevaisuutta profeetallisesti, -
voimme tietää varmaksi, sillä Raamattu ei sisällä virheitä.
Sen tieto on täydellistä, joka sana.
Siksi meidän tulee odottaa, ja näemme sen jo nyt eläessämme, -
että Iran kasvaa vaikutusvallassaan ja voimassaan.
Siitä tulee valtakunta, -
ja se alkaa laajeta.
Ja mitä Raamattu sanoo? Se laajenee länteen, -
pohjoiseen ja etelään.
Ja mitä muuta? Lue tarkasti.
Yksikään eläin ei pysty vastustamaan sitä.
Ne yrittävät mutta eivät onnistu siinä.
Tämä on tärkeää, kun muutaman viikon päästä tutkimme lukua 11.
Joitain näistä samoista asioista käsitellään siellä uudelleen.
Vielä kerran. Hän sanoo: -
"Minä näin oinaan puskevan länteen, pohjoiseen ja etelään päin, -
eikä yksikään eläin kestänyt sen edessä, -
eikä kukaan voinut pelastaa [auttaa] sen vallasta [kädestä].
Se teki, mitä tahtoi; ja se tuli suureksi."
Muista tämä asia.
Iranista tulee hyvin voimakas viimeisinä aikoina.
Se laajenee idästä kohti länttä eli Eurooppaa -
ja myös kohti pohjoista ja etelää.
Aluksi sitä ei voi pysäyttää millään.
Kuulostaako se tutulta tänään?
Se on alkamassa, joten ole valmis.
Mennään eteenpäin jakeeseen 5.
"Sitten minä tarkkasin [yritin ymmärtää], ja katso".
Tämä ilmaus, "katso", -
puhuu jostain tärkeästä.
Tässä on alkamassa näyistä toinen.
Mainitsin, että tämä profetia, -
aivan kuten Paavali sanoo 1. Tess. 5:1:ssä, -
puhuu kahdesta eri ajanjaksosta.
On ajanjakso, jonka aikana oinas kasvaa voimakkaaksi, -
laajenee ja etenee idästä länteen, pohjoiseen ja etelään.
Siitä tulee hyvin suuri, eikä sitä pystytä juurikaan vastustamaan.
Iran edustaa islamilaista valtakuntaa.
Se he ovat, ja sitä he haluavat laajentaa. Siitä ei kiistellä.
He puhuvat kalifaatista, joka on islamilainen käsite.
Se on islamilainen valtio, ja he yrittävät laajentaa vaikutusvaltaansa, -
kontrolliaan, valtakuntaansa kautta ison osan Lähi-itää, -
esimerkiksi Irakiin. He kontrolloivat nyt Libanonia.
He kontrolloivat Syyriaa. He käyvät sotaa Jemenissä.
Heillä on myös vaikutusvaltaa Israelissa ja Jordaniassa.
Näemme tämän tapahtuvan meidän päivinämme.
Iranin valta tulee vain kasvamaan suuremmaksi.
Niin Jumalan Sana lupaa.
Mutta tapahtuu jotain.
Iranin tarkoitus islamilaisena valtakuntana -
on aiheuttaa rajua epävakautta.
Saatana tulee käyttämään islamia.
Teen tässä kohdassa selväksi erään asian.
Tarkoittaako se, että antikristuksen uskonto on islam? Ei tarkoita.
Takaan sen.
Antikristus ei näet tule oinaasta, persialaisista ja meedialaisista, -
muslimikansasta.
Antikristus tulee eri vallasta, eri valtakunnasta, joka on Kreikka.
Ne, jotka opettavat, että antikristuksen uskonto -
ja antikristus itse on oleva muslimi, ovat väärässä.
Danielin kirja ei opeta niin.
Täytyy antaa Raamatun muovata teologiamme ja uskomuksemme -
eikä vain katsoa maailman tapahtumia ja yrittää sovittaa niitä Raamattuun.
Se on väärin. Raamatun täytyy ohjata uskomuksiamme -
ja auttaa meitä näkemään ja erottamaan maailman tapahtumat.
Vielä jae 5.
"Sitten minä tarkkasin [yritin ymmärtää], ja katso: tuli [vuohipukki]".
Tämä on tärkeää, koska vuohi on eläin -
eli puhumme taas yhdestä valtakunnasta.
"[J]a katso: tuli [vuohipukki] päivän laskun puolelta [lännestä]".
Huomaa tämä. Kun sanomme "lännestä", mihin viittaamme?
Muista, mikä on Raamatun näkökulmasta lähtöpiste. Jerusalem.
Kun puhutaan idästä, katsotaan kohti Babylonia -
sekä persialaisten ja meedialaisten muinaista valtakuntaa.
Jos katsotaan etelään, puhutaan Egyptistä.
Jos katsotaan pohjoiseen, puhutaan Turkista tai Assyriasta.
Mutta kun katsotaan länteen, mitä tarkoitettiin? On vain yksi vastaus.
Vastaus on: Eurooppa.
Asia on täysin kiistaton. Siitä ei voi olla eri mieltä Raamatun pohjalta.
Näemme kiistatta, tosiasiana, että vuohipukki, viimeinen valtakunta, -
on se valtakunta, josta antikristus tulee.
Ymmärrä se. Katsotaan vielä jaetta 5.
"[J]a katso: tuli [vuohipukki] päivän laskun puolelta [lännestä], -
kulki koko maan ylitse".
Se kulkee maan yli. Mutta huomaa eräs asia: -
"ve en noge'a b'arets". Tämä on tärkeä juttu.
Mitä tarkoittaa "en noge'a b'arets"?
Se liikkuu, mutta se ei kosketa maata.
Se liitää, lentää.
Tiedätkö, mitä se siihen aikaan tarkoitti? Jotain yliluonnollista.
Ensimmäisenä meille kerrotaan tästä vuohipukista, valtakunnasta, -
joka on viimeinen valtakunta, että se on antikristuksen valtakunta.
Messias tuhoaa sen. Näemme sen opetuksen toisessa osassa.
Opimme tämän. Tässä valtakunnassa on yliluonnollinen, -
toisin sanoen, demoninen, vielä tarkemmin, saatanallinen piirre.
Puhuimme siitä jo tutkiessamme Danielin lukua 7.
Sitä tämä jae korostaa. Katsotaan uudelleen, -
jae 5.
Daniel sanoo, että hän yritti ymmärtää ensimmäistä eläintä, oinasta.
Mutta yhtäkkiä tapahtui jotain: "ja katso: -
tuli kauris [vuohipukki] päivän laskun puolelta [lännestä], -
kulki koko maan ylitse eikä maata koskettanut; -
ja kauriilla oli keskellä otsaa uhkea sarvi."
Ja se tuli aivan sen kaksisarvisen oinaan luokse, -
jonka minä olin nähnyt seisovan päin jokea".
Vuohipukki tuli sen oinaan luo, jonka Daniel oli nähnyt joen rannalla.
Mitä tapahtuu?
"[Ja vuohipukki] karkasi sen [oinaan] kimppuun -
[be chamat kocho] vihansa väessä."
Sen merkitys on tämä. Kun joku on vihainen, -
hän on tavallisesti voimakkaampi kuin silloin, kun hän on onnellinen.
Viha voi antaa meille voimaa.
Tämän pahan valtakunnan ensimmäinen ominaispiirre on se, -
että sillä on viha.
Miksi se on tärkeää? Koska Jumala antaa meille ilon, -
riemun, tyytyväisyyden. Tämä valtakunta uhkuu vihaa.
Se on sen ominaispiirre. Mitä muuta näemme? Jae 7.
"Ja minä näin sen käyvän kiinni oinaaseen -
ja kiukuissaan puskevan oinasta -
ja murskaavan sen molemmat sarvet.
Eikä oinaalla ollut voimaa kestää sen edessä, -
vaan [vuohipukki] heitti sen maahan ja tallasi sitä; -
eikä ollut ketään, joka olisi voinut pelastaa oinaan sen vallasta."
Mitä opimme? Muista: -
mitalla, jolla itse mittaat, mitataan sinulle.
Oinas oli raakalaismainen ja julma.
Kukaan ei voinut pelastaa siltä.
Nyt oinas saa kokea vuohipukin vihan,
eikä kukaan auta sitä.
Sen kaksi johtajaa murskataan.
Sitä tallataan, ja se lakkaa olemasta.
Danielin luvun 8 loppuosa -
keskittyy vuohipukkiin, -
maailman viimeiseen valtakuntaan, -
josta antikristus tulee.
Ensi viikolla jatkamme Dan. 8:sta.
Keskitymme vuohipukkiin ja siihen, -
mitä meidän pitää tietää valtakunnasta valmistautuaksemme lopunaikoihin.
Shalom Israelista!
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa -
vaeltaessasi Hänen kanssaan.
Shalom Israelista!
Suomennos: Marianne Tenetz